Emma Little-Pengelly

Emma Little-Pengelly (jaiotzez Little; 1979ko abenduaren 31n jaioa) Ipar Irlandako abokatua eta Alderdi Demokratiko Unionistako (DUP) politikaria da, 2024ko otsailetik Ipar Irlandako lehen ministroorde gisa diharduena. Lagan Valleyko Legegintzako Batzarreko kidea da (MLA) 2022ko maiatzetik, orduko DUP alderdiko buruzagi Sir Jeffrey Donaldson ordezkatzeko hautatu zutenetik, 2022ko hauteskundeen ondoren bere eserlekua hartzeari uko egin ziolaklo. 

Aurretik, Erresuma Batuko Komunen Ganberako Belfast Hegoaldeko hauteskunde barrutiko Parlamentuko kidea (MP) izan zen 2017tik 2019ra arte, SDLPko Claire Hannaren esku utzi zuen arte, eta Ipar Irlandako Batzarreko Belfast Hegoaldeko hauteskunde barrutiko MLA.

 Bizitza 
Little-Pengelly Maureen Elizabeth Little eta Noel Littleren alaba da (John Little bezala ere ezaguna). Bere aita Ulster Resistance talde paramilitar leialistako buruzagia zen eta Ulster Defence Regiment (UDR) soldadu ohia. Bi urtez egon zen etxetik kanpo, 1989ko apirilean Parisen atxilotu zutenetik. Beste bi paramilitarrekin batera, Little terrorismoarekin lotutako konspirazioagatik kondenatu zuten, Hegoafrikako gobernuari lapurtutako misilen plano britainiarrak armen truke saltzen saiatzeagatik. Isuna jarri eta denbora betetzera kondenatu zuten. Noel Little leialisten armen kontrabandoan ere parte hartu zuela salatu zuten 1987an.

Little-Pengelly Markethill High School-en, Portadown College-n eta Belfasteko Queen's unibertsitatean hezi zen, abokatu titulua lortu zuen 2003an

 Ibilbide politikoa 
Little-Pengellyk bere ibilbide politikoa 2007an hasi zuen Ian Paisley erreberendoaren aholkulari berezi (Spad) gisa, Lehen Ministroaren bulegoan zegoen bitartean, eta bertan DUPek Arazoen biktimekin izandako elkarrizketa-taldeko kide bezala lan egin zuen. Little-Pengellyk aholkulari berezi karguan jarraitu zuen Peter Robinsonek Lehen Ministro kargua hartu zuenean 2008an, 2015era arte, zortzi urte baino gehiago karguan eman ondoren.

 Erreferentziak 

 Ikus gainera 
 Parlamentuko ekarpenak